На основу члана 56. Статута Града Ниша („Службени лист Града Ниша“, број 88/2008 и 143/2016), члана 72. Пословника о раду Градског већа Града Ниша („Службени лист Града Ниша“ број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала („Службени лист Града Ниша“, број 125/2008),

Градско веће Града Ниша, на седници од 17.07.2018. године, доноси

**Р Е Ш Е Њ Е**

**I** Утврђује се Предлог одлуке о изменама Одлуке о отпису потраживања доспелих на дан 31.12.2016. године по основу неизмирених изворних и уступљених јавних прихода Града Ниша привредног друштва „Галеника“ АД из Београда.

**II** Предлог одлуке о изменама Одлуке о отпису потраживања доспелих на дан 31.12.2016. године по основу неизмирених изворних и уступљених јавних прихода Града Ниша привредног друштва „Галеника“ АД из Београда доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша одређује се Зоран Албијанић, руководилац сектора за наплату, пореско рачуноводство и информатичку подршку у Секретаријату за Локалну пореску администрацију.

Број: 883-2/2018-03

У Нишу, 17.07.2018. године

**ГРАДСКО ВЕЋЕ ГРАДА НИША**

**Председник**

**Дарко Булатовић**